O‘zbekiston Respublikasi fuqarolarini Toshkent shahri va Toshkent viloyatida turgan joyi bo‘yicha hisobga olish tartibi to‘g‘risidagi yo‘riqnomaga o‘zgartirish va qo‘shimchalar kiritish haqida

O‘zbekiston Respublikasi Vazirlar Mahkamasining 2018-yil 22-oktabrdagi 845-son “O‘zbekiston Respublikasi Prezidentining “Chet el fuqarolari va fuqaroligi bo‘lmagan shaxslarni doimiy va vaqtincha propiska qilish tartibini takomillashtirish chora-tadbirlari to‘g‘risida” 2018-yil 28-avgustdagi PQ-3924-son qarorini amalga oshirish chora-tadbirlari haqida”gi qaroriga muvofiq buyuraman:
 1. O‘zbekiston Respublikasi ichki ishlar vazirining 2016-yil 16-may 79-son buyrug‘i (ro‘yxat raqami 2804, 2016-yil 28-iyun) (O‘zbekiston Respublikasi qonun hujjatlari to‘plami, 2016-y., 26-son, 321-modda) bilan tasdiqlangan O‘zbekiston Respublikasi fuqarolarini Toshkent shahri va Toshkent viloyatida turgan joyi bo‘yicha hisobga olish tartibi to‘g‘risidagi yo‘riqnomaga ilovaga muvofiq o‘zgartirish va qo‘shimchalar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 2-bandning birinchi xatboshisi quyidagi tahrirda bayon etilsin:
 “2. Fuqaroni Toshkent shahrida va Toshkent viloyatida hisobga olish fuqaroni doimiy yashash joyidan propiskadan chiqarmasdan besh kundan bir yil muddatga amalga oshiriladi hamda bu Toshkent shahrida va Toshkent viloyatida turar joy sotib olish uchun asos hisoblanmaydi. Doimiy propiskadan o‘tmaganlik turgan joyi bo‘yicha hisobga olishni rad etish uchun asos hisoblanmaydi.”.
 2. 4-band quyidagi tahrirda bayon etilsin:
 “4. Toshkent shahri va Toshkent viloyatiga kelgan fuqarolar kelgan kunidan boshlab besh kun muddatda o‘zi vaqtincha turgan joydagi tuman (shahar) ichki ishlar boshqarmasining (bo‘limining) (bundan buyon matnda TShIIB deb yuritiladi) migratsiya va fuqarolikni rasmiylashtirish bo‘limiga (bo‘linmasiga) (bundan buyon matnda MvaFRB deb yuritiladi) quyidagi hujjatlarni taqdim etadi:
 mazkur Yo‘riqnomaning 1-ilovasiga muvofiq shaklda ariza;
 pasport;
 kontrakt bo‘yicha harbiy xizmatchining shaxsiy guvohnomasi yoki O‘zbekiston Respublikasi Qurolli Kuchlari ofitserining shaxsiy guvohnomasi (kazarmalar, korabllar va kemalardan tashqarida yashaydigan harbiy xizmatchilar uchun);
 tug‘ilganlik to‘g‘risidagi guvohnoma va 35x45 mm o‘lchamdagi ikki dona rasm — 16 yoshga to‘lmagan shaxslar uchun;
 mazkur Yo‘riqnomaning 2-ilovasiga muvofiq shaklda uy-joy mulkdorining (mulkdorlarining) turar joy maydoni berishi to‘g‘risidagi arizasi (roziligi); 
 uy-joy hujjatlarining asl nusxasi (nusxalari olinib, asli qaytariladi);
 hisobga olinganlik uchun davlat boji to‘langanligi to‘g‘risidagi kvitansiya (qariyalar va nogironlarning internat-uylarida yashovchi qariyalar va nogironlar, shuningdek maktab-internatlar, akademik litseylar va kasb-hunar kollejlarining to‘liq davlat ta’minotida bo‘lgan va yotoqxonalarda yashovchi o‘quvchilaridan tashqari);
 Toshkent shahri va Toshkent viloyatiga respublikaning boshqa mintaqalaridan mavsumiy ish bilan shug‘ullanishga (qurilish, qishloq xo‘jaligi va boshqalar) kelgan fuqarolar uchun mavsumiy ish haqida shartnoma yoki mavsumiy ish beruvchining arizasi bo‘lsa ushbu bandning oltinchi va yettinchi xatboshidagi hujjatlar talab etilmaydi.”. 
 3. 7-band quyidagi tahrirda bayon etilsin:
 “7. Mazkur Yo‘riqnomaning 4-bandida ko‘rsatilgan tegishli hujjatlar to‘liq taqdim etilgandan keyin TShIIB MvaFRB inspektori fuqaroning arizasini mazkur Yo‘riqnomaning 3-ilovasiga muvofiq shakldagi Fuqarolarning turgan joyi bo‘yicha hisobga olinishi yuzasidan yozgan arizalarini qayd etish kitobida ro‘yxatdan o‘tkazadi, ularni o‘rganib chiqadi hamda o‘sha kunning o‘zida ariza beruvchiga Vazirlar Mahkamasining 2012-yil 16-fevraldagi 41-son qarori bilan tasdiqlangan O‘zbekiston Respublikasi fuqarolarini Toshkent shahri va Toshkent viloyatida doimiy propiska qilish va turgan joyi bo‘yicha hisobga olish tartibi to‘g‘risidagi nizomning 8 va 9-ilovalariga muvofiq Toshkent shahrida va Toshkent viloyatida turgan joyida hisobga olish to‘g‘risida fuqaroning shaxsini tasdiqlaydigan hujjatga qayd varag‘i (bundan buyon matnda qayd varag‘i deb yuritiladi) yoki BARE-CODE bilan himoyalangan qayd varag‘ini beradi. 
 Qayd varag‘i qat’iy hisobda turuvchi hujjat hisoblanadi. Qayd varag‘i hamda BARE-CODE bilan himoyalangan qayd varag‘i fuqaroning turgan joyida hisobga olinganligini tasdiqlaydigan hujjat hisoblanadi va pasport, harbiy xizmatchining shaxsiy guvohnomasi yoki tug‘ilganlik to‘g‘risidagi guvohnoma (16 yoshga to‘lmagan shaxslar uchun) ko‘rsatilgan taqdirda unda ko‘rsatilgan muddat mobaynida haqiqiydir).”.
 4. 9-banddagi “turar joy maydoni bergan uy-joy mulkdori (mulkdorlari)” degan so‘zlar “ijaraga olingan uy-joyda birgalikda yashaydigan voyaga yetgan shaxs” degan so‘zlar bilan almashtirilsin.
 5. 13-banddagi “o‘qish davriga (ta’lim davomiyligini nazarda tutuvchi muddatga)” degan so‘zlar “turar joyi (uy-joy maydoni) bo‘yicha” degan so‘zlar bilan almashtirilsin.
 6. 16-bandning birinchi xatboshisidan “va qayd varag‘i olib qo‘yilishini ta’minlaydi” degan so‘zlar chiqarib tashlansin.
 7. 23 va 24-bandlar quyidagi tahrirda bayon etilsin:
 “23. Hisobga olishni qayta rasmiylashtirish mazkur Yo‘riqnomaning 4-bandida nazarda tutilgan tartibda amalga oshiriladi.
 Quyidagilar:
 Toshkent shahri va Toshkent viloyatida hisobga olish joyi bo‘yicha turgan vaqtida muntazam ravishda huquqbuzarliklar sodir etilishi; 
 shaxsning Toshkent shahri va Toshkent viloyatida bundan buyon bo‘lishi jamoat tartibi buzilishi uchun shart-sharoitlar yaratishi to‘g‘risidagi ma’lumotlarning mavjudligi;
 ushbu Yo‘riqnomaning 4-bandida nazarda tutilgan hujjatlarda noto‘g‘ri ma’lumotlarning mavjudligi hisobga olishni rasmiylashtirishni rad etilishi uchun asos hisoblanadi.
 24. Fuqarolarning Toshkent shahri va Toshkent viloyatida hisobda turishi rad etilgan taqdirda migratsiya va fuqarolikni rasmiylashtirish bo‘limi inspektori tomonidan xulosa tuziladi, ushbu xulosa migratsiya va fuqarolikni rasmiylashtirish bo‘limi boshlig‘i tomonidan tasdiqlanadi, unda rad etishning aniq asoslari ko‘rsatilgan bo‘lishi kerak. 
 Fuqarolarning Toshkent shahri va Toshkent viloyatida hisobda turishi rad etilgan taqdirda, ularga rad etishning aniq asoslarini keltirgan holda bir sutka mobaynida xabar qilinishi lozim.
 Hisobda turishni rasmiylashtirishning rad etilishi yuzasidan sud tartibida shikoyat qilish mumkin.”.
 8. 26 va 27-bandlar quyidagi tahrirda bayon etilsin:
 “26. MvaFRB inspektori ariza beruvchiga qayd varag‘i bergandan keyin hisobga qo‘yilgan fuqarolar to‘g‘risidagi ma’lumotlarni MvaFRBBning kompyuter ma’lumotlar bazasiga kiritadi. 
 MvaFRB inspektori fuqaroning Toshkent shahri va Toshkent viloyatida hisobga olinganligi to‘g‘risidagi kelish varaqasini mazkur Yo‘riqnomaning 10-ilovasiga muvofiq shaklda to‘ldiradi va bir sutka mobaynida ularni Toshkent shahar IIBB va Toshkent viloyati IIBning manzil — ma’lumotnomalar byurosiga yuboradi. 
 27. Toshkent shahri va Toshkent viloyatidagi mehmonxonalar, davolash muassasalari, sanatoriylar, dam olish uylari va shunga o‘xshash boshqa tashkilotlarning mas’ul shaxslari 12 soat mobaynida ushbu tashkilotlarga kelgan fuqarolar haqidagi ma’lumotlarni Internet tarmog‘i orqali ixtisoslashtirilgan elektron avtomatlashtirilgan dasturga kiritib qo‘yadilar.
 MvaFRB fuqarolarni hisobga olish to‘g‘risidagi ma’lumotlar kompyuter ma’lumotlar bazasiga kiritilgandan keyin ularni real vaqt rejimida ma’lumotlarni uzatishning idoraviy tarmog‘i bo‘yicha Ichki ishlar vazirligining Migratsiya va fuqarolikni rasmiylashtirish bosh boshqarmasining (MvaFRBB) markaziy ma’lumotlar bazasiga yuboradi.”.
 9. 28-band hamda 7 va 8-ilovalar o‘z kuchini yo‘qotgan deb topilsin.
 10. 35-band quyidagi tahrirda bayon etilsin:
 “35. Mazkur Yo‘riqnoma talablariga rioya etilishini nazorat qilish ichki ishlar organlari va mahalliy davlat hokimiyati organlari tomonidan amalga oshiriladi. 
 Noturar joy binolarga fuqarolarni doimiy propiska qilish va hisobga olishni rasmiylashtirish taqiqlanadi. Toshkent shahri va Toshkent viloyatiga respublikaning boshqa mintaqalaridan mavsumiy ish bilan shug‘ullanishga (qurilish, qishloq xo‘jaligi va boshqalar) kelgan fuqarolar istisno tariqasida noturar joy binolarga hisobga olinishi mumkin.
 Toshkent shahrida va Toshkent viloyatida hisobga olinmagan fuqarolarning yashashi uchun turar joy maydoni taqdim etadigan uy-joy mulkdori (mulkdorlari) turar joy maydoni berilgan kundan boshlab besh kun mobaynida ushbu shaxslar to‘g‘risida ichki ishlar organlarini xabardor qilishi shart.”.
 11. Quyidagi mazmundagi 351 va 352-bandlar bilan to‘ldirilsin:
 “351. Chegara zonasida joylashgan aholi punktlarida turgan joyi bo‘yicha hisobda turish uchun ushbu zonaga kirishga yashash joyi bo‘yicha ichki ishlar organlaridan chegara zonasiga kirishdan oldin belgilangan tartibda olingan ruxsatnoma ham taqdim etiladi.
 352. Fuqaroni hisobga olish belgilangan tartibda rasmiylashtirilgan ishonchnoma asosida ham amalga oshirilishi mumkin.”.
 12. 1-ilova mazkur o‘zgartirish va qo‘shimchalarning ilovasiga muvofiq tahrirda bayon qilinsin.
 13. Mazkur o‘zgartirish va qo‘shimchalar O‘zbekiston Respublikasi Bosh prokuraturasi, Davlat xavfsizlik xizmati, Oliy va o‘rta-maxsus ta’lim vazirligi hamda Xalq ta’limi vazirligi bilan kelishilgan.